# data[].attributes.body
Gvianos Amazonijos nacionalinis parkas (pranc. Parc amazonien de Guyane) – vienas iš 10 Prancūzijos nacionalinių parkų, sukurtas apsaugoti Amazonijos miškus Prancūzijos Gvianoje. Šis nacionalinis parkas yra didžiausias šalyje bei vienas didžiausių visame pasaulyje.

Šis nacionalinis parkas gali būti pasiekiamas tik oro transportu ar piroga.

Parkas dengia 20 300 km² plotą, o dar 13 600 km² yra antrinės apsaugos lygio.

1992 m. nacionalinio parko įsteigimo Prancūzijos Gvianoje idėją Jungtinių Tautų Aplinkos ir plėtros konferencijoje pasiūlė tuometis Prancūzijos prezidentas François Mitterrand. 1993 m. buvo sukurta speciali misija šio parko sukūrimui. 1995 m. projektas buvo paruoštas, tačiau 1997 m. atmestas.

1998 m. birželio 21 d. pripažinimo teises gavo vietiniai indėnai ir maronai, gyvenantys būsimo nacionalinio parko teritorijoje.

2006 m. buvo pristatytas paskutinis nacionalinio parko projektas. Kitais metais projektas buvo įgyvendintas ir 2007 m. birželį susirinko pirmoji Gvianos Amazonijos nacionalinio parko taryba.

Kartu su kaimyniniu Tumukumakio nacionaliniu parku Brazilijoje tai yra didžiausia Amazonijos miškų saugojimo vieta pasaulyje.

# data[].attributes.body
Pirėnų nacionalinis parkas (pranc. Le Parc national des Pyrénées) įsikūręs Prancūzijoje, Pirėnuose. Parkas yra 457,07 km2 ploto ir užima du Prancūzijos departamentus – Aukštutinius Pirėnus ir Atlanto Pirėnus.

Parkas yra šalia sienos su Ispanija, kalnuotose vietovėse, tad suteikia daug galimybių įvairioms veikloms – žygiams, slidinėjimui, alpinizmui ir laukinės gamtos stebėjimui.[1]

Parkas įkurtas 1967 m. kaip visiškai laisva teritorija laukiniams gyvūnams. Parke yra apie 70 rūšių gyvūnų.

# data[].attributes.body
Sevenų nacionalinis parkas (pranc. Parc national des Cévennes) įsikūręs pietų Prancūzijoje, Sevenų kalnuose. 1970 m. įkurtas 912,79 km² plotą užimantis parkas yra Lozero, Garo, Ardešo ir Averono departamentuose.

2011 m. dalis parko įtraukta į kultūrinį UNESCO paveldo sąrašą

# data[].attributes.body
Vanuazo nacionalinis parkas (pranc. Parc national de la Vanoise) – saugoma gamtos teritorija Prancūzijoje, Savojos Alpėse, Savojos departamente. Plotas – 528,39 km². Įkurtas 1963 m. Driekiasi tarp Tarentazo ir Morjeno slėnių, ribojasi su Italija, kurioje toliau pereina į Gran Paradizo nacionalinį parką (drauge sudaro didžiausią Alpių nacionalinį parką, >1250 km²).

Parkas apima Alpių kalnus (Vanuazo masyvą), iškylančius iki 3855 m (Grand Kaso k.), su būdingais kraštovaizdžiais (kalnų slėniai, smailios viršukalnės, ledynai) bei gyvąja gamta. Nacionaliniame parke auga spygliuočių miškai, aukštikalnių pievos. Sutinkami alpiniai ožiai, gemzės, alpiniai švilpikai, vilkai, lūšys, baltieji kiškiai, barsukai, šermuonėliai, šeškai, barzdotieji grifai, kilnieji ereliai[1], didieji apuokai, juodosios meletos, tundrinės žvyrės, tetervinai ir kt.